title: 2015 m. spalio 18 d. Tarybos sprendimas (BUSP) 2015/1863, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
18.10.2015

               LT

               Europos Sąjungos oficialusis leidinys

               L 274/174

         TARYBOS SPRENDIMAS (BUSP) 2015/1863
   2015 m. spalio 18 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP (1) dėl ribojamųjų priemonių Iranui;

               (2)

               2013 m. lapkričio 24 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurias parėmė Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis), pasiekė susitarimą su Iranu dėl Bendro veiksmų plano, kuriame nustatomas požiūris siekiant rasti ilgalaikį ir visapusišką Irano branduolinio klausimo sprendimą. Buvo susitarta, kad procesas siekiant rasti šį visapusišką sprendimą pirmuoju etapu apims pradines bendrai sutartas priemones, kurių šešių mėnesių laikotarpiu turi imtis abi šalys, ir kurių taikymas pratęsiamas abipusiu sutarimu;

               (3)

               2015 m. balandžio 2 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurias parėmė vyriausiasis įgaliotinis, susitarė su Iranu dėl pagrindinių Bendro visapusiško veiksmų plano (BVVP) kriterijų;

               (4)

               2015 m. liepos 14 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurias parėmė vyriausiasis įgaliotinis, pasiekė susitarimą su Iranu dėl ilgalaikio ir visapusiško Irano branduolinio klausimo sprendimo. Visiškas BVVP įgyvendinimas užtikrins išimtinai taikų Irano branduolinės programos pobūdį ir sudarys sąlygas visapusiškam visų su branduoliniu klausimu susijusių sankcijų panaikinimui;

               (5)

               2015 m. liepos 20 d. Jungtinių Tautų Saugumo Taryba priėmė Rezoliuciją (toliau – JT ST rezoliucija) 2231 (2015), kuria patvirtinamas BVVP, raginama jį visapusiškai įgyvendinti laikantis BVVP nustatyto tvarkaraščio ir numatomi veiksmai, kurie būtų vykdomi laikantis BVVP;

               (6)

               2015 m. liepos 20 d. Taryba palankiai įvertino ir patvirtino BVVP ir įsipareigojo laikytis jo sąlygų ir sutarto įgyvendinimo plano. Taryba taip pat visapusiškai pritarė JT ST rezoliucijai 2231 (2015);

               (7)

               Taryba vėl pakartojo, kad Sąjungos veiksmai ir įsipareigojimai pagal BVVP, susiję su sankcijų panaikinimu, bus vykdomi laikantis BVVP nurodyto tvarkaraščio ir išsamių sąlygų ir kad ekonominių ir finansinių sankcijų panaikinimas įsigalios tada, kai Tarptautinė atominės energijos agentūra (TATENA) patikrinusi įsitikins, kad Iranas įgyvendino savo įsipareigojimus branduolinėje srityje, nustatytus BVVP;

               (8)

               Taryba pažymėjo, kad nuostatos pagal Bendrą veiksmų planą, dėl kurio buvo susitarta 2013 m. Ženevoje, buvo pratęstos dar šešiems mėnesiams, kad būtų apimtas laikotarpis iki to laiko, kai TATENA patikrinusi įsitikins, kad Iranas ėmėsi šių veiksmų;

               (9)

               įsipareigojimu panaikinti visas su branduoliniu klausimu susijusias Sąjungos sankcijas pagal BVVP nedaromas poveikis BVVP nustatytam ginčų sprendimo mechanizmui ir galimybei vėl nustatyti Sąjungos sankcijas tuo atveju, jei Iranas svarbiu aspektu nesilaikytų savo įsipareigojimų pagal BVVP;

               (10)

               tuo atveju, jei vėl būtų pritaikytos Sąjungos sankcijos, bus numatyta adekvati sutarčių, sudarytų pagal BVVP sankcijų netaikymo laikotarpiu, vykdymo apsauga, atitinkanti ankstesnes nuostatas, kai sankcijos buvo nustatytos pirmą kartą;

               (11)

               JT ST rezoliucijoje 2231 (2015) nurodoma, kad po to, kai TATENA patikrinusi įsitikina, jog Iranas įgyvendino BVVP išdėstytus įsipareigojimus branduolinėje srityje, JT ST rezoliucijų 1696 (2006), 1737 (2006), 1747 (2007), 1803 (2008), 1835 (2008), 1929 (2010) ir 2224 (2015) nuostatos turi nustoti galioti;

               (12)

               be to, JT ST rezoliucijoje 2231 (2015) nurodoma, kad valstybės turi laikytis atitinkamų nuostatų, išdėstytų 2015 m. liepos 14 d. Kinijos, Prancūzijos, Vokietijos, Rusijos Federacijos, Jungtinės Karalystės, Jungtinių Amerikos Valstijų ir Europos Sąjungos pareiškime, pridėtame prie JT ST rezoliucijos 2231 (2015) kaip B priedas ir skirtame skaidrumui skatinti bei palankiai atmosferai visiško BVVP įgyvendinimo atžvilgiu sukurti;

               (13)

               2015 m. liepos 14 d. pareiškimo nuostatos apima peržiūros mechanizmą ir numato sprendimus dėl su branduoline sritimi susijusių perdavimų į Iraną ar veiklos su Iranu, ginklų ir balistinių raketų apribojimus, taip pat draudimą išduoti vizas ir turto įšaldymo priemones, taikytinus tam tikriems asmenims ir subjektams;

               (14)

               vadovaujantis BVVP, valstybės narės visų Sąjungos su branduoline sritimi susijusių ekonominių ir finansinių sankcijų įgyvendinimą turėtų nutraukti tuo pačiu metu, kai TATENA patikrinusi įsitikins, kad Iranas įgyvendino sutartas su branduoline sritimi susijusias priemones;

               (15)

               be to, valstybės narės turėtų tą pačią dieną nustatyti leidimų suteikimo tvarką dėl su branduoline sritimi susijusių perdavimų į Iraną ir veiklos su Iranu, kuriems netaikoma JT ST rezoliucija 2231 (2015), peržiūros ir sprendimų priėmimo visapusiškai laikantis BVVP;

               (16)

               vadovaujantis BVVP, bus įsteigta Bendra komisija, kurią sudarys Irano ir Kinijos, Prancūzijos, Vokietijos, Rusijos Federacijos, Jungtinės Karalystės ir Jungtinių Valstijų atstovai ir vyriausiasis įgaliotinis, kuri stebės BVVP įgyvendinimą bei atliks šiame BVVP numatytas funkcijas;

               (17)

               tam tikroms šiame sprendime numatytoms priemonėms įgyvendinti reikia tolesnių Sąjungos veiksmų;

               (18)

               todėl Sprendimas 2010/413/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/413/BUSP iš dalies keičiamas taip:

               1)

               1 straipsnio 2 dalis pakeičiama taip:
               „2.   1 dalyje nustatytas draudimas netaikomas JT ST rezoliucijos 2231 (2015) B priedo 2 dalies c punkto 1 pastraipoje nurodytų objektų, skirtų lengvojo vandens reaktoriams, tiesioginiam ar netiesioginiam perdavimui per valstybių narių teritoriją į Iraną arba perdavimui, kad jie būtų naudojami Irane arba kad Iranas gautų iš jų naudą.“;

               2)

               15 straipsnio 1, 2, 5 ir 6 dalys pakeičiamos taip:
               „1.   Derindamos veiksmus su nacionalinės valdžios institucijomis, laikydamosi nacionalinės teisės aktų ir tarptautinės teisės, visų pirma jūros teisės ir atitinkamų tarptautinių civilinės aviacijos susitarimų, valstybės narės savo teritorijoje, įskaitant oro uostuose ir jūrų uostuose, tikrina visus į Iraną ir iš jo gabenamus krovinius, jei jos turi patikimos informacijos, kad krovinyje yra objektų, kurių tiekimas, pardavimas, perdavimas ar eksportas vykdomi pažeidžiant šį sprendimą.
               2.   Laikydamosi tarptautinės teisės, visų pirma jūrų teisės, valstybės narės gali pareikalauti patikrinti atviroje jūroje plaukiojančius laivus, jei vėliavos valstybė tam yra davusi sutikimą ir jei jos turi patikimos informacijos, kad laivais gabenami objektai, kurių tiekimas, pardavimas, perdavimas ar eksportas vykdomi pažeidžiant šį sprendimą.
               5.   Kai atliekamas 1 ar 2 dalyse nurodytas patikrinimas, valstybės narės konfiskuoja objektus, kurių tiekimas, pardavimas, perdavimas ar eksportas vykdomi pažeidžiant šį sprendimą, ir juos pašalina (pavyzdžiui, sunaikina, padaro netinkamais naudoti, patalpina į sandėlį arba perduoda kitai valstybei, nei kilmės ar paskirties valstybė, pašalinti). Toks konfiskavimas arba pašalinimas bus atliekamas importuotojo sąskaita arba, jeigu neįmanoma šių išlaidų susigrąžinti iš importuotojo, jos pagal nacionalinės teisės aktus gali būti išieškotos iš bet kurio kito asmens ar subjekto, atsakingo už bandymą neteisėtai tiekti, parduoti, perduoti ar eksportuoti objektus.
               6.   Valstybių narių piliečiams arba iš valstybių narių jurisdikcijai priklausančios teritorijos draudžiama teikti Iranui nuosavybės teise priklausantiems arba sutarties pagrindu Irano turimiems laivams, įskaitant frachtuojamus laivus, aprūpinimo kuru ar kitomis atsargomis paslaugas, ar kitas laivų aptarnavimo paslaugas, jei jie turi patikimos informacijos, kad šiais laivais gabenami objektai, kurių tiekimas, pardavimas, perdavimas ar eksportas vykdomi pažeidžiant šį sprendimą, išskyrus atvejus, kai tokias paslaugas būtina teikti humanitariniais tikslais arba tol, kol krovinys patikrinamas ir prireikus konfiskuojamas bei pašalinamas, kaip nustatyta 1, 2 ir 5 dalyse.“;

               3)

               18 straipsnis pakeičiamas taip:
               „Valstybių narių piliečiams ir iš valstybių narių teritorijų draudžiama teikti Irano krovininiams orlaiviams technines ir techninės priežiūros paslaugas, jei jie turi patikimos informacijos, kad šiais krovininiais orlaiviais gabenami objektai, kurių tiekimas, pardavimas, perdavimas ar eksportas vykdomi pažeidžiant šį sprendimą, išskyrus atvejus, kai tokias paslaugas būtina teikti humanitariniais ar saugos tikslais arba tol, kol krovinys patikrinamas ir prireikus konfiskuojamas bei pašalinamas, kaip nustatyta 15 straipsnio 1 ir 5 dalyse.“;

               4)

               19 straipsnio 1 dalis papildoma šiais punktais:

                           „d)

                           kitiems asmenims, kuriuos Saugumo Taryba nurodė dalyvavus Irano branduolinėje veikloje, susijusioje su padidinta platinimo rizika ir vykdomoje pažeidžiant Bendrame visapusiškame veiksmų plane (BVVP) numatytus Irano įsipareigojimus, tiesiogiai su ja susijus ar teikus jai paramą; ar dalyvavus branduolinių ginklų siuntimo į taikinį sistemų kūrimo veikloje, įskaitant dalyvavimą perkant uždraustus objektus, prekes, įrangą, medžiagas bei technologijas, nurodytus prie JT ST rezoliucijos 2231 (2015) B priedo pridėtame pareiškime; padėjus nurodytiems asmenims ar subjektams išvengti BVVP ar JT ST rezoliucijos 2231 (2015) vykdymo arba veikti jų nesilaikant; veikus III priede išvardytų nurodytų asmenų ar subjektų vardu ar jiems vadovaujant;

                           e)

                           kitiems asmenims, kuriems netaikomas III priedas, dalyvavusiems Irano branduolinėje veikloje, susijusioje su padidinta platinimo rizika ir vykdomoje pažeidžiant BVVP numatytus Irano įsipareigojimus, tiesiogiai su ja susijusiems ar teikusiems jai paramą; ar dalyvavusiems branduolinių ginklų siuntimo į taikinį sistemų kūrimo veikloje, įskaitant dalyvavimą perkant uždraustus objektus, prekes, įrangą, medžiagas bei technologijas, nurodytus prie JT ST rezoliucijos 2231 (2015) B priedo pridėtame pareiškime ar šiame sprendime; padėjusiems nurodytiems asmenims ar subjektams išvengti BVVP, JT ST rezoliucijos 2231 (2015) ar šio sprendimo vykdymo arba veikti jų nesilaikant; veikusiems IV priede išvardytų nurodytų asmenų ar subjektų vardu ar jiems vadovaujant.“;

               5)

               19 straipsnio 2 dalis pakeičiama taip:
               „2.   Šio straipsnio 1 dalyje nustatytas draudimas netaikomas tranzitui per valstybių narių teritorijas vykdant veiklą, tiesiogiai susijusią su JT ST rezoliucijos 2231 (2015) B priedo 2 dalies c punkto 1 pastraipoje nurodytais objektais, skirtais lengvojo vandens reaktoriams.“;

               6)

               19 straipsnio 7 dalies ii punktas pakeičiamas taip:

                           „ii)

                           siekiant prisidėti prie JT ST rezoliucijos 2231 (2015) tikslų, įskaitant TATENA statuto XV straipsnio įgyvendinimą;“;

               7)

               19 straipsnio 9 ir 10 dalys pakeičiamos taip:
               „9.   Tais atvejais, kai vadovaujantis 4, 5 ir 7 dalimis valstybė narė išduoda leidimą I, II, III ar IV prieduose išvardintiems asmenims atvykti į jos teritoriją ar vykti per ją tranzitu, leidimas ribojamas tikslų, kuriais jis suteiktas, ir asmenų, kuriems jis taikomas, atžvilgiu.
               10.   Valstybė narė, pageidaujanti taikyti 7 dalies i ir ii punktuose nurodytas išimtis, teikia siūlomus leidimus Saugumo Tarybai pritarti.“;

               8)

               20 straipsnio 1 dalis papildoma šiais punktais:

                           „d)

                           kiti asmenys ir subjektai, kuriuos Saugumo Taryba nurodė dalyvavus Irano branduolinėje veikloje, susijusioje su padidinta platinimo rizika ir vykdomoje pažeidžiant BVVP numatytus Irano įsipareigojimus, tiesiogiai su ja susijus ar teikus jai paramą; ar dalyvavus branduolinių ginklų siuntimo į taikinį sistemų kūrimo veikloje, įskaitant dalyvavimą perkant uždraustus objektus, prekes, įrangą, medžiagas bei technologijas, nurodytus prie JT ST rezoliucijos 2231 (2015) B priedo pridėtame pareiškime; padėjus nurodytiems asmenims ar subjektams išvengti BVVP ar JT ST rezoliucijos 2231 (2015) vykdymo arba veikti jų nesilaikant; veikus III priede išvardytų nurodytų asmenų ar subjektų vardu ar jiems vadovaujant, arba priklausius jiems nuosavybės teise ar buvus jų kontroliuojamais;

                           e)

                           kiti asmenys ir subjektai, kuriems netaikomas III priedas, dalyvavę Irano branduolinėje veikloje, susijusioje su padidinta platinimo rizika ir vykdomoje pažeidžiant BVVP numatytus Irano įsipareigojimus, tiesiogiai su ja susiję ar teikę jai paramą; ar dalyvavę branduolinių ginklų siuntimo į taikinį sistemų kūrimo veikloje, įskaitant dalyvavimą perkant uždraustus objektus, prekes, įrangą, medžiagas bei technologijas, nurodytus prie JT ST rezoliucijos 2231 (2015) B priedo pridėtame pareiškime ar šiame sprendime; padėję nurodytiems asmenims ar subjektams išvengti BVVP, JT ST rezoliucijos 2231 (2015) ar šio sprendimo vykdymo arba veikti jų nesilaikant; veikę IV priede išvardytų nurodytų asmenų ar subjektų vardu ar jiems vadovaujant, arba jiems nuosavybės teise priklausę ar jų kontroliuoti.“;

               9)

               20 straipsnio 3 dalies baigiamieji žodžiai pakeičiami taip:
               „kai atitinkama valstybė narė Saugumo Tarybai praneša apie ketinimą tam tikrais atvejais leisti naudotis tokiomis lėšomis ir ekonominiais ištekliais, o Saugumo Taryba per penkias darbo dienas nuo tokio pranešimo nepriima neigiamo sprendimo.“;

               10)

               20 straipsnio 4 dalis pakeičiama taip:
               „4.   Išimtys taip pat gali būti taikomos lėšoms ir ekonominiams ištekliams, kurie:

                           a)

                           būtini ypatingoms išlaidoms, atitinkamai valstybei narei apie tai pranešus Saugumo Tarybai ir gavus jos pritarimą;

                           b)

                           yra teismo, administracine ar arbitražo tvarka suvaržyti arba yra teismo sprendimo objektas; šiuo atveju lėšos ir ekonominiai ištekliai gali būti naudojami to suvaržymo ar teismo sprendimo vykdymui, jeigu toks suvaržymas arba teismo sprendimas buvo priimti anksčiau nei JT ST rezoliucijos 1737 (2006) priėmimo dieną ir nėra priimti šio straipsnio 1 dalyje nurodyto asmens ar subjekto naudai, atitinkamai valstybei narei apie tai pranešus Saugumo Tarybai;

                           c)

                           būtini veiklai, tiesiogiai susijusiai su JT ST rezoliucijos 2231 (2015) B priedo 2 dalies c punkto 1 pastraipoje nurodytais objektais, skirtais lengvojo vandens reaktoriams.

                           d)

                           būtini bendradarbiavimo civiliniame branduoliniame sektoriuje projektams, apibūdintiems BVVP III priede, atitinkamai valstybei narei apie tai pranešus Saugumo Tarybai ir gavus jos pritarimą;

                           e)

                           būtini veiklai, tiesiogiai susijusiai su 26c ir 26d straipsniuose nurodytais objektais, arba bet kokiai kitai veiklai siekiant įgyvendinti BVVP, atitinkamai valstybei narei apie tai pranešus Saugumo Tarybai ir gavus jos pritarimą.“;

               11)

               20 straipsnio 6 dalis pakeičiama taip:
               „6.   1 dalis nekliudo nurodytam asmeniui ar subjektui pervesti mokėtiną sumą pagal sutartį, sudarytą iki tokio asmens ar subjekto įtraukimo į sąrašą, jeigu atitinkama valstybė narė nustatė, kad:

                           a)

                           sutartis nėra susijusi su šiame sprendime nurodytais draudžiamais objektais, medžiagomis, įranga, prekėmis, technologijomis, pagalba, mokymu, finansine parama, investicijomis, tarpininkavimu ar paslaugomis;

                           b)

                           mokėjimo tiesiogiai ar netiesiogiai negauna 1 dalyje nurodytas asmuo arba subjektas,

                     o atitinkama valstybė narė prieš 10 darbo dienų iki tokio leidimo suteikimo praneša Saugumo Tarybai apie ketinimą atlikti ar gauti tokius mokėjimus arba leisti prireikus šiam tikslui panaikinti lėšų ar ekonominių išteklių įšaldymą.“;

               12)

               22 straipsnis pakeičiamas taip:
               „Nepatenkinami jokie nurodytų asmenų ar subjektų, įtrauktų į I, II, III arba IV priedų sąrašus, arba kitų Irano asmenų ar subjektų, įskaitant Irano Vyriausybę, arba asmenų ar subjektų, pateikusių ieškinį tų asmenų ar subjektų vardu ar jų naudai, ieškiniai, įskaitant ieškinius dėl kompensavimo arba kitus tokios rūšies ieškinius, pavyzdžiui, priešpriešinius ieškinius arba ieškinius pagal garantiją, susijusius su sutartimi ar sandoriu, kurio vykdymui tiesioginį ar netiesioginį, visapusišką arba dalinį poveikį turėjo taikomos priemonės, nustatytos pagal JT ST rezoliucijas 1737 (2006), 1747 (2007), 1803 (2008), 1929 (2010), 2231 (2015), įskaitant Sąjungos ar bet kurios valstybės narės priemones, nustatytas įgyvendinant atitinkamus Saugumo Tarybos sprendimus, pagal jų reikalavimus arba su jais susijusias, arba priemones, numatytas šiame sprendime.“;

               13)

               23 straipsnis pakeičiamas taip:
               „1.   Taryba atlieka I ir III priedų pakeitimus remdamasi Saugumo Tarybos sprendimais.
               2.   Valstybių narių arba Sąjungos vyriausiojo įgaliotinio užsienio reikalams ir saugumo politikai pasiūlymu Taryba vieningai nustato II ir IV prieduose pateiktą sąrašą ir priima jo pakeitimus.“;

               14)

               24 straipsnio 1 ir 2 dalys pakeičiamos taip:
               „1.   Jeigu Saugumo Taryba įtraukia į sąrašą asmenį arba subjektą, Taryba šį asmenį ar subjektą įtraukia į III priedą.
               2.   Jei Taryba nusprendžia asmeniui arba subjektui taikyti 19 straipsnio 1 dalies b, c ir e punktuose ir 20 straipsnio 1 dalies b, c ir e punktuose nurodytas priemones, ji atitinkamai iš dalies pakeičia II ir IV priedą.“;

               15)

               25 straipsnis pakeičiamas taip:
               „1.   I, II, III ir IV prieduose pateikiamos į sąrašą įtrauktų asmenų ir subjektų įtraukimo į sąrašą priežastys, kurias Saugumo Taryba arba Komitetas yra pateikę dėl I priedo, o Saugumo Taryba – dėl III priedo.
               2.   Be to, I, II, III ir IV prieduose pateikiama informacija, jei jos yra, būtina atitinkamų asmenų ar subjektų tapatybei nustatyti, kurią Saugumo Taryba arba Komitetas yra pateikę dėl I priedo, o Saugumo Taryba – dėl III priedo. Tokia apie asmenis pateikiama informacija gali apimti vardą, pavardę, įskaitant slapyvardžius, gimimo datą ir vietą, pilietybę, paso ir asmens tapatybės kortelės numerius, lytį, adresą, jei žinomas, bei pareigas ar profesiją. Tokia apie subjektus pateikiama informacija gali apimti pavadinimus, registracijos vietą ir datą, registracijos numerį ir veiklos vykdymo vietą. I, II, III ir IV prieduose taip pat nurodoma įtraukimo į sąrašą data.“;

               16)

               26 straipsnio 4 dalis pakeičiama taip:
               „4.   19 straipsnio 1 dalies a punkte, 20 straipsnio 1 dalies a punkte, 20 straipsnio 2 dalyje ir 20 straipsnio 12 dalyje nurodytų priemonių, tiek, kiek jos taikomos V priede išvardytiems asmenims ir subjektams, taikymas yra sustabdomas.
               5.   19 straipsnio 1 dalies b ir c punktuose, 20 straipsnio 1 dalies b ir c punktuose, 20 straipsnio 2 dalyje ir 20 straipsnio 12 dalyje nurodytų priemonių, tiek, kiek jos taikomos VI priede išvardytiems asmenims ir subjektams, taikymas yra sustabdomas.“;

               17)

               26a straipsnis pakeičiamas taip:
               „26a straipsnis
               1.   1 straipsnio 1 dalies a, b, d ir e punktuose, 2, 3, 3a, 3b, 3c, 3d, 3e, 4, 4a, 4b, 4c, 4d, 4e, 4f, 4g, 4h, 4i, 4j, 5, 6, 6a, 7, 8, 8a, 9, 10, 11, 12, 13, 14, 16, 17, 18a, 18b, straipsniuose, 20 straipsnio 7, 11, 13, 14 dalyse, 21 ir 26b straipsniuose nurodytų priemonių taikymas yra sustabdomas.“;

               18)

               Įterpiami šie straipsniai:
               „26c straipsnis
               1.   Valstybių narių nacionalinių subjektų, per valstybių narių teritoriją arba naudojantis jų jurisdikcijai priklausančiais laivais arba orlaiviais atliekamam toliau išvardytų objektų, medžiagų, įrangos, prekių ir technologijų, nepriklausomai nuo to, ar tų valstybių narių teritorija yra jų kilmės vieta, tiesioginiam ar netiesioginiam tiekimui, pardavimui ar perdavimui į Iraną, bei tam, kad jie būtų naudojami Irane bei kad Iranas iš jų gautų naudą, atsižvelgdama į kiekvieną konkretų atvejį pritaria Saugumo Taryba; tai būtų:

                           a)

                           visi objektai, medžiagos, įranga, prekės ir technologijos, išvardyti Branduolinių tiekėjų grupės sąraše;

                           b)

                           bet koks kitas objektas, jei valstybė narė nustato, kad juo galėtų būti prisidėta prie veiklos, susijusios su perdirbimu, sodrinimu ar sunkiuoju vandeniu ir nesuderinamos su BVVP.

                     2.   Šio straipsnio 1 dalyje nustatytas reikalavimas netaikomas JT ST rezoliucijos 2231 (2015) B priedo 2 dalies c punkto 1 pastraipoje nurodytos įrangos, skirtos lengvojo vandens reaktoriams, tiekimui, pardavimui ar perdavimui į Iraną.
               3.   Valstybės narės, vykdančios 1 ir 2 dalyse nurodytą veiklą, užtikrina, kad:

                           a)

                           būtų įvykdyti atitinkami gairių reikalavimai, išdėstyti Branduolinių tiekėjų grupės sąraše;

                           b)

                           joms būtų suteikta teisė patikrinti visų tiekiamų objektų galutinį panaudojimą ir galutinio panaudojimo vietą ir ta teise jos galėtų veiksmingai naudotis;

                           c)

                           per dešimt dienų nuo tokio tiekimo, pardavimo ar perdavimo jos praneš apie tai Saugumo Tarybai ir

                           d)

                           objektų, medžiagų, įrangos, prekių ir technologijų, įtrauktų į Branduolinių tiekėjų grupės sąrašą, tiekimo atveju jos per dešimt dienų nuo tokio tiekimo, pardavimo ar perdavimo taip pat praneš TATENA.

                     4.   1 dalyje nustatytas reikalavimas netaikomas objektų, medžiagų, įrangos, prekių ir technologijų tiekimui, pardavimui ar perdavimui ir susijusios techninės pagalbos, mokymo, finansinės paramos, investicijų, tarpininkavimo ar kitų paslaugų teikimui, kurie tiesiogiai susiję su:

                           a)

                           būtinu dviejų kaskadų Fordo įrenginyje modifikavimu stabiliųjų izotopų gamybos tikslu;

                           b)

                           galimybe Iranui eksportuoti sodrintojo urano perteklių, viršijantį 300 kilogramų, mainais į gamtinį uraną arba

                           c)

                           Arako reaktoriaus modernizavimu pagal sutartą koncepcinį projektą ir vėliau pagal sutartą galutinį tokio reaktoriaus projektą,

                     jei valstybės narės užtikrina, kad:

                           d)

                           visa tokia veikla būtų vykdoma griežtai laikantis BVVP;

                           e)

                           jos praneš Saugumo Tarybai ir Bendrai komisijai dešimt dienų prieš pradedant vykdyti tokią veiklą;

                           f)

                           būtų įvykdyti atitinkami gairių reikalavimai, išdėstyti Branduolinių tiekėjų grupės sąraše;

                           g)

                           joms būtų suteikta teisė patikrinti visų tiekiamų objektų galutinį panaudojimą ir galutinio panaudojimo vietą ir ta teise jos galėtų veiksmingai naudotis, ir

                           h)

                           objektų, medžiagų, įrangos, prekių ir technologijų, įtrauktų į Branduolinių tiekėjų grupės sąrašą, tiekimo atveju jos per dešimt dienų nuo tokio tiekimo, pardavimo ar perdavimo taip pat praneš TATENA.

                     5.   Techninės pagalbos ar mokymo, finansavimo ar finansinės paramos, investicijų, tarpininkavimo ar kitų paslaugų, susijusių su 1 dalyje nurodytų objektų, medžiagų, įrangos, prekių ir technologijų tiekimu, pardavimu, perdavimu, gamyba ar naudojimu, teikimui bet kokiam asmeniui, subjektui ar organui Irane ar naudojimui Irane, atsižvelgdama į kiekvieną konkretų atvejį pritaria Saugumo Taryba.
               6.   Irano, jo piliečių ir Irane įsisteigusių ar jo jurisdikcijai priklausančių subjektų, jų vardu veikiančių ar jų vadovaujamų asmenų ar subjektų ar jiems nuosavybės teise priklausančių ar jų kontroliuojamų subjektų bet kokioje komercinėje veikloje, susijusioje su urano gavyba, branduolinių medžiagų, išvardytų Branduolinių tiekėjų grupės sąrašo 1 dalyje, gamyba ar naudojimu, investicijoms į valstybių narių jurisdikcijai priklausančias teritorijas atsižvelgdama į kiekvieną konkretų atvejį pritaria Saugumo Taryba.
               7.   Valstybių narių nacionalinių subjektų arba naudojantis su jų vėliava plaukiojančiais laivais arba jų orlaiviais vykdomam 1 dalyje nurodytų objektų, medžiagų, įrangos, prekių ir technologijų, nepriklausomai nuo to, ar Irano teritorija yra jų kilmės vieta, pirkimui atsižvelgdama į kiekvieną konkretų atvejį pritaria Bendra komisija.
               8.   Atitinkama valstybė narė praneša kitoms valstybėms narėms apie visus pagal šį straipsnį suteiktus patvirtinimus ar pagal šį straipsnį vykdomą veiklą.
               26d straipsnis
               1.   Valstybių narių nacionalinių subjektų, per valstybių narių teritoriją arba naudojantis jų jurisdikcijai priklausančiais laivais arba orlaiviais atliekamam objektų, medžiagų, įrangos, prekių ir technologijų, kuriems netaikomas 26c straipsnis ar 26e straipsnis, ir kurie galėtų prisidėti prie veiklos, susijusios su perdirbimu, sodrinimu, sunkiuoju vandeniu ar kitos veiklos, nesuderinamos su BVVP, nepriklausomai nuo to, ar tų valstybių narių teritorija yra jų kilmės vieta, tiesioginiam ar netiesioginiam tiekimui, pardavimui ar perdavimui į Iraną, bei tam, kad jie būtų naudojami Irane bei kad Iranas iš jų gautų naudą, atsižvelgdamos į kiekvieną konkretų atvejį leidimą išduoda eksportuojančios valstybės narės kompetentingos institucijos.
               Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti.
               2.   1 dalyje nustatytas reikalavimas netaikomas toje dalyje nurodytos įrangos, skirtos lengvojo vandens reaktoriams, tiekimui, pardavimui ar perdavimui į Iraną.
               3.   Valstybės narės, vykdančios 1 ir 2 dalyse nurodytą veiklą, užtikrina, kad joms būtų suteikta teisė patikrinti visų tiekiamų objektų galutinį panaudojimą ir galutinio panaudojimo vietą ir ta teise jos galėtų veiksmingai naudotis.
               4.   Valstybės narės, vykdančios 2 dalyje nurodytą veiklą, užtikrina, kad jos praneš kitoms valstybėms narėms apie tokią veiklą per dešimt dienų.
               5.   1 dalyje nustatytas reikalavimas netaikomas objektų, medžiagų, įrangos, prekių ir technologijų tiekimui, pardavimui ar perdavimui ir susijusios techninės pagalbos, mokymo, finansinės paramos, investicijų, tarpininkavimo ar kitų paslaugų, tiesiogiai susijusių su toliau nurodytais veiksmais, teikimui:

                           a)

                           su būtinu dviejų kaskadų Fordo įrenginyje modifikavimu stabiliųjų izotopų gamybos tikslu;

                           b)

                           su galimybe Iranui eksportuoti sodrintojo urano perteklių, viršijantį 300 kilogramų, mainais į gamtinį uraną arba

                           c)

                           su Arako reaktoriaus modernizavimu pagal sutartą koncepcinį projektą ir vėliau pagal sutartą galutinį tokio reaktoriaus projektą,

                     su sąlyga, kad valstybės narės užtikrina, kad:

                           d)

                           visa tokia veikla būtų vykdoma griežtai laikantis BVVP;

                           e)

                           jos praneš kitoms valstybėms narėms dešimt dienų prieš pradedant vykdyti tokią veiklą ir

                           f)

                           joms būtų suteikta teisė patikrinti visų tiekiamų objektų galutinį panaudojimą ir galutinio panaudojimo vietą ir ta teise jos galėtų veiksmingai naudotis.

                     6.   Techninės pagalbos ar mokymo, finansavimo ar finansinės paramos, investicijų, tarpininkavimo ar kitų paslaugų, susijusių su 1 dalyje nurodytų objektų, medžiagų, įrangos, prekių ir technologijų tiekimu, pardavimu, perdavimu, gamyba ar panaudojimu, teikimui bet kokiam asmeniui, subjektui ar organui Irane ar naudojimui Irane, atsižvelgdamos į kiekvieną konkretų atvejį leidimą išduoda atitinkamos valstybės narės kompetentingos institucijos.
               7.   Irano, jo piliečių ir Irane įsisteigusių ar jo jurisdikcijai priklausančių subjektų, jų vardu veikiančių ar jų vadovaujamų asmenų ar subjektų ar jiems nuosavybės teise priklausančių ar jų kontroliuojamų subjektų bet kokioje komercinėje veikloje, kurioje naudojamos 1 dalyje išvardytos technologijos, investicijoms į valstybių narių jurisdikcijai priklausančias teritorijas atsižvelgdamos į kiekvieną konkretų atvejį leidimą išduoda atitinkamos valstybės narės kompetentingos institucijos.
               8.   Valstybių narių nacionalinių subjektų arba naudojantis su jų vėliava plaukiojančiais laivais arba jų orlaiviais vykdomam 1 dalyje nurodytų objektų, medžiagos, įrangos, prekių ir technologijų, nepriklausomai nuo to, ar Irano teritorija yra jų kilmės vieta, pirkimui atsižvelgdamos į kiekvieną konkretų atvejį pritaria atitinkamos valstybės narės kompetentingos institucijos.
               9.   Valstybių narių kompetentingos institucijos neišduoda leidimo tiekti, parduoti, perduoti ar pirkti 1 dalyje nurodytus objektus, medžiagas, įrangą, prekes ir technologijas, jeigu nustato, kad atitinkamas tiekimas, pardavimas, perdavimas, ar pirkimas arba atitinkamų paslaugų teikimas prisidėtų prie veiklos, nesuderinamos su BVVP.
               10.   Atitinkama valstybė narė informuoja kitas valstybes nares apie savo ketinimą suteikti leidimą pagal šį straipsnį bent prieš dešimt dienų.
               26e straipsnis
               1.   Valstybių narių nacionaliniams subjektams, per valstybių narių teritoriją arba naudojantis jų jurisdikcijai priklausančiais laivais arba orlaiviais draudžiama tiesiogiai ar netiesiogiai tiekti, parduoti ar perduoti į Iraną ar naudojimui Irane ar jo naudai objektus, medžiagas, įrangą, prekes ir technologijas, kurie išdėstyti Raketų technologijų kontrolės režimo sąraše, ir visus kitus objektus, kurie galėtų prisidėti prie branduolinių ginklų siuntimo į taikinį sistemų kūrimo veiklos, nepriklausomai nuo to, ar tų valstybių narių teritorija yra jų kilmės vieta.
               Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti.
               2.   Taip pat draudžiama:

                           a)

                           tiesiogiai ar netiesiogiai teikti techninę pagalbą ar techninio pobūdžio mokymą, investicijas ar tarpininkavimo paslaugas, susijusias su 1 dalyje nurodytais objektais, medžiagomis, įranga, prekėmis ir technologijomis bei su šių objektų, medžiagų, įrangos, prekių ir technologijų tiekimu, gamyba, priežiūra ir naudojimu bet kokiam asmeniui, subjektui ar organizacijai Irane, arba naudoti šioje valstybėje;

                           b)

                           tiesiogiai ar netiesiogiai teikti finansavimą arba finansinę paramą, susijusią su 1 dalyje nurodytais objektais ir technologijomis, įskaitant visų pirma dotacijas, paskolas ir eksporto kredito draudimą, kurie būtų skirti šių objektų ir technologijų tiekimui, pardavimui, perdavimui ar eksportui arba susijusios techninės pagalbos, mokymo, paslaugų ar pagalbos teikimui bet kokiam asmeniui, subjektui ar organizacijai Irane arba naudoti šioje valstybėje;

                           c)

                           sąmoningai ar apgalvotai dalyvauti veikloje, kuria siekiama išvengti arba dėl kurios išvengiama a ir b punktuose nurodyto draudimo;

                           d)

                           Iranui, jo piliečiams ir Irane įsisteigusiems ar jo jurisdikcijai priklausantiems subjektams, jų vardu veikiantiems ar jų vadovaujamiems asmenims ar subjektams ar jiems nuosavybės teise priklausantiems ar jų kontroliuojamiems subjektams bet kokioje komercinėje veikloje, kurioje naudojamos 1 dalyje išvardytos technologijos, investuoti į valstybių narių jurisdikcijai priklausančias teritorijas.

                     3.   Valstybių narių nacionaliniams subjektams arba naudojantis su jų vėliava plaukiojančiais laivais arba jų orlaiviais taip pat draudžiama iš Irano pirkti 1 dalyje nurodytus objektus, medžiagas, įrangą, prekes ir technologijas, nepriklausomai nuo to, ar Irano teritorija yra jų kilmės vieta.
               26f straipsnis
               1.   Valstybių narių nacionalinių subjektų, per valstybių narių teritoriją arba naudojantis jų jurisdikcijai priklausančiais laivais arba orlaiviais atliekamam grafito ir metalo žaliavos ar pusgaminių, pavyzdžiui, aliuminio ir plieno, nepriklausomai nuo to, ar tų valstybių narių teritorija yra jų kilmės vieta, tiekimui, pardavimui ar perdavimui į Iraną leidimą išduoda eksportuojančios valstybės narės kompetentinga institucija.
               Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti.
               2.   Siekiant teikti:

                           a)

                           su 1 dalyje nurodytais objektais susijusią techninio pobūdžio pagalbą ar mokymą ir kitas paslaugas;

                           b)

                           finansavimą arba finansinę paramą 1 dalyje nurodytų objektų tiekimui, pardavimui ar perdavimui arba siekiant teikti susijusią techninio pobūdžio pagalbą ir mokymą,

                     leidimą taip pat išduoda atitinkamos valstybės narės kompetentinga institucija.
               3.   Valstybių narių kompetentingos institucijos neišduoda leidimo 1 dalyje nurodytų objektų, medžiagų, įrangos, prekių ir technologijų tiekimui, pardavimui ar perdavimui, jeigu:

                           a)

                           nustato, kad atitinkamu tiekimu, pardavimu ar perdavimu arba atitinkamų paslaugų teikimu:

                                       i)

                                       būtų prisidėta prie veiklos, susijusios su perdirbimu, sodrinimu ar sunkiuoju vandeniu ar kitos su branduoline veikla susijusios veiklos, nesuderinamos su BVVP;

                                       ii)

                                       būtų prisidėta prie Irano karinės ar balistinių raketų programos arba

                                       iii)

                                       būtų suteikta tiesioginės ar netiesioginės naudos Irano revoliucijos gvardijai;

                           b)

                           tokių objektų tiekimo arba pagalbos sutartyse nėra numatytos atitinkamos galutinio vartotojo garantijos.

                     4.   Atitinkama valstybė narė praneša kitoms valstybėms narėms apie savo ketinimą išduoti leidimą pagal šį straipsnį ne mažiau kaip prieš dešimt dienų.
               26g straipsnis
               1.   Valstybių narių nacionalinių subjektų, iš valstybių narių teritorijos arba naudojantis jų jurisdikcijai priklausančiais laivais arba orlaiviais atliekamam programinės įrangos, skirtos pramoniniams procesams integruoti, nepriklausomai nuo to, ar tų valstybių narių teritorija yra jų kilmės vieta, tiekimui, pardavimui ar perdavimui į Iraną leidimą išduoda eksportuojančios valstybės narės kompetentinga institucija.
               Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti.
               2.   Siekiant teikti:

                           a)

                           su 1 dalyje nurodytais objektais susijusią techninio pobūdžio pagalbą ar mokymą ir kitas paslaugas;

                           b)

                           finansavimą arba finansinę paramą 1 dalyje nurodytų objektų tiekimui, pardavimui ar perdavimui arba susijusią techninio pobūdžio pagalbą ir mokymą,

                     leidimą taip pat išduoda atitinkamos valstybės narės kompetentinga institucija.
               3.   Valstybių narių kompetentingos institucijos neišduoda leidimo 1 dalyje nurodytų objektų, medžiagų, įrangos, prekių ir technologijų tiekimui, pardavimui ar perdavimui, jeigu:

                           a)

                           nustato, kad atitinkamu tiekimu, pardavimu ar perdavimu arba atitinkamų paslaugų teikimu:

                                       i)

                                       būtų prisidėta prie veiklos, susijusios su perdirbimu, sodrinimu ar sunkiuoju vandeniu ar kitos su branduoline veikla susijusios veiklos, nesuderinamos su BVVP;

                                       ii)

                                       būtų prisidėta prie Irano karinės ar balistinių raketų programos arba

                                       iii)

                                       būtų suteikta tiesioginės ar netiesioginės naudos Irano revoliucijos gvardijai;

                           b)

                           tokių objektų tiekimo arba pagalbos sutartyse nėra numatytos atitinkamos galutinio vartotojo garantijos.

                     4.   Atitinkama valstybė narė praneša kitoms valstybėms narėms apie savo ketinimą išduoti leidimą pagal šį straipsnį ne mažiau kaip prieš dešimt dienų“.

               19)

               Papildoma šio sprendimo prieduose išdėstytais priedais.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo dienos, kurią Taryba praneš, kad TATENA generalinis direktorius pateikė ataskaitą TATENA valdytojų tarybai ir Jungtinių Tautų Saugumo Tarybai, kuria patvirtinama, kad Iranas ėmėsi BVVP V priedo 15.1–15.11 dalyse nurodytų priemonių. Taikymo pradžios data tą pačią dieną skelbiama Europos Sąjungos Oficialiajame leidinyje.

      Priimta Briuselyje 2015 m. spalio 18 d.

            Tarybos vardu

            Pirmininkas

         J. ASSELBORN

      (1)  2010 m. liepos 26 d. Tarybos sprendimas 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, 2010 7 27, p. 39).

      I PRIEDAS

            „III PRIEDAS

               19 straipsnio 1 dalies d punkte nurodytų asmenų ir 20 straipsnio 1 dalies d punkte nurodytų asmenų bei subjektų sąrašas

                        A.

                        Asmenys

                        B.

                        Subjektai.“

      II PRIEDAS

            „IV PRIEDAS

               19 straipsnio 1 dalies e punkte nurodytų asmenų ir 20 straipsnio 1 dalies e punkte nurodytų asmenų bei subjektų sąrašas

                        A.

                        Asmenys

                        B.

                        Subjektai.“

      III PRIEDAS

            „V PRIEDAS

               26 STRAIPSNIO 4 DALYJE NURODYTŲ ASMENŲ IR SUBJEKTŲ SĄRAŠAS

                        1.

                        AGHA-JANI, Dawood

                        2.

                        ALAI, Amir Moayyed

                        3.

                        ASGARPOUR, Behman

                        4.

                        ASHIANI, Mohammad Fedai

                        5.

                        ASHTIANI, Abbas Rezaee

                        6.

                        IRANO ATOMINĖS ENERGIJOS ORGANIZACIJA (AEOI)

                        7.

                        BAKHTIAR, Haleh

                        8.

                        BEHZAD, Morteza

                        9.

                        ESFAHANO BRANDUOLINIO KURO MOKSLINIŲ TYRIMŲ IR GAMYBOS CENTRAS (NFRPC) IR ESFAHANO BRANDUOLINIŲ TECHNOLOGIJŲ CENTRAS (ENTC)

                        10.

                        „FIRST EAST EXPORT BANK, P.L.C.“:

                        11.

                        HOSSEINI, Seyyed Hussein

                        12.

                        „IRANO HIND SHIPPING COMPANY“

                        13.

                        „IRISL BENELUX NV“

                        14.

                        „JABBER IBN HAYAN“

                        15.

                        KARAJ BRANDUOLINIŲ MOKSLINIŲ TYRIMŲ CENTRAS

                        16.

                        „KAVOSHYAR COMPANY“

                        17.

                        LEILABADI, Ali Hajinia

                        18.

                        „MESBAH ENERGY COMPANY“

                        19.

                        „MODERN INDUSTRIES TECHNIQUE COMPANY“

                        20.

                        MOHAJERANI, Hamid-Reza

                        21.

                        MOHAMMADI, Jafar

                        22.

                        MONAJEMI, Ehsan

                        23.

                        NOBARI, Houshang

                        24.

                        „NOVIN ENERGY COMPANY“

                        25.

                        „NUCLEAR RESEARCH CENTER FOR AGRICULTURE AND MEDICINE“

                        26.

                        „PARS TRASH COMPANY“

                        27.

                        „PISHGAM (PIONEER) ENERGY INDUSTRIES“

                        28.

                        QANNADI, Mohammad

                        29.

                        RAHIMI, Amir

                        30.

                        RAHIQI, Javad

                        31.

                        RASHIDI, Abbas

                        32.

                        SABET, M. Javad Karimi

                        33.

                        SAFDARI, Seyed Jaber

                        34.

                        SOLEYMANI, Ghasem

                        35.

                        „SOUTH SHIPPING LINE IRAN“ (SSL)

                        36.

                        „TAMAS COMPANY“.“

      IV PRIEDAS

            „VI PRIEDAS

               26 STRAIPSNIO 5 DALYJE NURODYTŲ ASMENŲ IR SUBJEKTŲ SĄRAŠAS

                        1.

                        „ACENA SHIPPING COMPANY LIMITED“

                        2.

                        „ADVANCE NOVEL“

                        3.

                        „AGHAJARI OIL & GAS PRODUCTION COMPANY“

                        4.

                        AGHAZADEH, Reza

                        5.

                        AHMADIAN, Mohammad

                        6.

                        AKHAVAN-FARD, Massoud

                        7.

                        „ALPHA EFFORT LTD“

                        8.

                        „ALPHA KARA NAVIGATION LIMITED“

                        9.

                        „ALPHA NARI NAVIGATION LIMITED“

                        10.

                        „ARIAN BANK“

                        11.

                        „ARVANDAN OIL & GAS COMPANY“

                        12.

                        „ASHTEAD SHIPPING COMPANY LTD“

                        13.

                        „ASPASIS MARINE CORPORATION“

                        14.

                        „ASSA CORPORATION“

                        15.

                        „ASSA CORPORATION LTD“

                        16.

                        „ATLANTIC INTERMODAL“

                        17.

                        „AVRASYA CONTAINER SHIPPING LINES“

                        18.

                        „AZARAB INDUSTRIES“

                        19.

                        „AZORES SHIPPING COMPANY“ (ALIAS „AZORES SHIPPING FZE LLC“)

                        20.

                        „BANCO INTERNACIONAL DE DESARROLLO CA“

                        21.

                        „BANK KARGOSHAE“

                        22.

                        „BANK MELLAT“

                        23.

                        „BANK MELLI IRAN INVESTMENT COMPANY“

                        24.

                        „BANK MELLI IRAN ZAO“

                        25.

                        „BANK MELLI PRINTING AND PUBLISHING COMPANY“

                        26.

                        „BANK MELLI“

                        27.

                        „BANK OF INDUSTRY AND MINE“

                        28.

                        „BANK REFAH KARGARAN“

                        29.

                        „BANK TEJARAT“

                        30.

                        „BEST PRECISE LTD“

                        31.

                        „BETA KARA NAVIGATION LTD“

                        32.

                        „BIIS MARITIME LIMITED“

                        33.

                        „BIS MARITIME LIMITED“

                        34.

                        „BONAB RESEARCH CENTER“

                        35.

                        „BRAIT HOLDING SA“

                        36.

                        „BRIGHT JYOTI SHIPPING“

                        37.

                        „BRIGHT SHIP FZC“

                        38.

                        „BUSHEHR SHIPPING COMPANY LIMITED“

                        39.

                        „BYFLEET SHIPPING COMPANY LTD“

                        40.

                        „CEMENT INVESTMENT AND DEVELOPMENT COMPANY“

                        41.

                        IRANO CENTRINIS BANKAS

                        42.

                        „CHAPLET SHIPPING LIMITED“

                        43.

                        „COBHAM SHIPPING COMPANY LTD“

                        44.

                        „CONCEPT GIANT LTD“

                        45.

                        „COOPERATIVE DEVELOPMENT BANK“

                        46.

                        „CRYSTAL SHIPPING FZE“

                        47.

                        DAJMAR, Mohammad Hossein

                        48.

                        „DAMALIS MARINE CORPORATION“

                        48.

                        „DARYA CAPITAL ADMINISTRATION GMBH“

                        50.

                        „DARYA DELALAN SEFID KHAZAR SHIPPING COMPANY“

                        51.

                        „DELTA KARA NAVIGATION LTD“

                        52.

                        „DELTA NARI NAVIGATION LTD“

                        53.

                        „DIAMOND SHIPPING SERVICES“

                        54.

                        „DORKING SHIPPING COMPANY LTD“

                        55.

                        „EAST OIL & GAS PRODUCTION COMPANY“

                        56.

                        „EDBI EXCHANGE COMPANY“

                        57.

                        „EDBI STOCK BROKERAGE COMPANY“

                        58.

                        „EFFINGHAM SHIPPING COMPANY LTD“

                        59.

                        „EIGHTH OCEAN ADMINISTRATION GMBH“

                        60.

                        „EIGHTH OCEAN GMBH & CO. KG“

                        61.

                        „ELBRUS LTD“

                        62.

                        „ELCHO HOLDING LTD“

                        63.

                        „ELEGANT TARGET DEVELOPMENT LIMITED“

                        64.

                        „ELEVENTH OCEAN ADMINISTRATION GMBH“

                        65.

                        „ELEVENTH OCEAN GMBH & CO. KG“

                        66.

                        „EMKA COMPANY“

                        67.

                        „EPSILON NARI NAVIGATION LTD“

                        68.

                        „E-SAIL dar žinomas kaip E-SAIL SHIPPING COMPANY“

                        69.

                        „ETA NARI NAVIGATION LTD“

                        70.

                        „ETERNAL EXPERT LTD“

                        71.

                        „EUROPÄISCH-IRANISCHE HANDELSBANK“

                        72.

                        „EXPORT DEVELOPMENT BANK OF IRAN“

                        73.

                        „FAIRWAY SHIPPING“

                        74.

                        FAQIHIAN, Dr Hoseyn

                        75.

                        „FARNHAM SHIPPING COMPANY LTD“

                        76.

                        „FASIRUS MARINE CORPORATION“

                        77.

                        „FATSA“

                        78.

                        „FIFTEENTH OCEAN ADMINISTRATION GMBH“

                        79.

                        „FIFTEENTH OCEAN GMBH & CO. KG“

                        80.

                        „FIFTH OCEAN ADMINISTRATION GMBH“

                        81.

                        „FIFTH OCEAN GMBH & CO. KG“

                        82.

                        „FIRST ISLAMIC INVESTMENT BANK“

                        83.

                        „FIRST OCEAN ADMINISTRATION GMBH“

                        84.

                        „FIRST OCEAN GMBH & CO. KG“

                        85.

                        „FIRST PERSIAN EQUITY FUND“

                        86.

                        „FOURTEENTH OCEAN ADMINISTRATION GMBH“

                        87.

                        „FOURTEENTH OCEAN GMBH & CO. KG“

                        88.

                        „FOURTH OCEAN ADMINISTRATION GMBH“

                        89.

                        „FOURTH OCEAN GMBH & CO. KG“

                        90.

                        „FUTURE BANK BSC“

                        91.

                        „GACHSARAN OIL & GAS COMPANY“

                        92.

                        „GALLIOT MARITIME INCORPORATION“

                        93.

                        „GAMMA KARA NAVIGATION LTD“

                        94.

                        „GIANT KING LIMITED“

                        95.

                        „GOLDEN CHARTER DEVELOPMENT LTD“

                        96.

                        „GOLDEN SUMMIT INVESTMENTS LTD“

                        97.

                        „GOLDEN WAGON DEVELOPMENT LTD“

                        98.

                        GOLPARVAR, Gholam Hossein

                        99.

                        „GOMSHALL SHIPPING COMPANY LTD“

                        100.

                        „GOOD LUCK SHIPPING COMPANY LLC“

                        101.

                        „GRAND TRINITY LTD“

                        102.

                        „GREAT EQUITY INVESTMENTS LTD“

                        103.

                        „GREAT METHOD LTD“

                        104.

                        „GREAT PROSPECT INTERNATIONAL LTD“

                        105.

                        „HAFIZ DARYA SHIPPING LINES“

                        106.

                        „HARVEST SUPREME LTD“

                        107.

                        „HARZARU SHIPPING“

                        108.

                        „HELIOTROPE SHIPPING LIMITED“

                        109.

                        „HELIX SHIPPING LIMITED“

                        110.

                        „HK INTERTRADE COMPANY LTD“

                        111.

                        „HONG TU LOGISTICS PRIVATE LIMITED“

                        112.

                        „HORSHAM SHIPPING COMPANY LTD“

                        113.

                        „IFOLD SHIPPING COMPANY LIMITED“

                        114.

                        „INDUS MARITIME INCORPORATION“

                        115.

                        „INDUSTRIAL DEVELOPMENT & RENOVATION ORGANIZATION“

                        116.

                        „INSIGHT WORLD LTD“

                        117.

                        „INTERNATIONAL SAFE OIL“

                        118.

                        „IOTA NARI NAVIGATION LIMITED“

                        119.

                        „IRAN FUEL CONSERVATION ORGANIZATION“

                        120.

                        „IRAN INSURANCE COMPANY“

                        121.

                        „IRANIAN OFFSHORE ENGINEERING & CONSTRUCTION CO“

                        122.

                        „IRANIAN OIL COMPANY LIMITED“

                        123.

                        „IRANIAN OIL PIPELINES AND TELECOMMUNICATIONS COMPANY“ (IOPTC)

                        124.

                        „IRANIAN OIL TERMINALS COMPANY“

                        125.

                        „IRANO MISR SHIPPING COMPANY“

                        126.

                        „IRINVESTSHIP LTD“

                        127.

                        „IRISL (MALTA) LTD“

                        128.

                        „IRISL EUROPE GMBH“

                        129.

                        „IRISL MARINE SERVICES AND ENGINEERING COMPANY“

                        130.

                        „IRISL MARITIME TRAINING INSTITUTE“

                        131.

                        „IRITAL SHIPPING SRL“

                        132.

                        „ISI MARITIME LIMITED“

                        133.

                        „ISIM AMIN LIMITED“

                        134.

                        „ISIM ATR LIMITED“

                        135.

                        „ISIM OLIVE LIMITED“

                        136.

                        „ISIM SAT LIMITED“

                        137.

                        „ISIM SEA CHARIOT LTD“

                        138.

                        „ISIM SEA CRESCENT LTD“

                        139.

                        „ISIM SININ LIMITED“

                        140.

                        „ISIM TAJ MAHAL LTD“

                        141.

                        „ISIM TOUR COMPANY LIMITED“

                        142.

                        „ISLAMIC REPUBLIC OF IRAN SHIPPING LINES“

                        143.

                        „JACKMAN SHIPPING COMPANY“

                        144.

                        „KALA NAFT“

                        145.

                        „KALAN KISH SHIPPING COMPANY LTD“

                        146.

                        „KAPPA NARI NAVIGATION LTD“

                        147.

                        „KARA SHIPPING AND CHARTERING GMBH“

                        148.

                        „KAROON OIL & GAS PRODUCTION COMPANY“

                        149.

                        „KAVERI MARITIME INCORPORATION“

                        150.

                        „KAVERI SHIPPING LLC“

                        151.

                        „KEY CHARTER DEVELOPMENT LTD“

                        152.

                        KHALILIPOUR, Said Esmail

                        153.

                        KHANCHI, Ali Reza

                        154.

                        „KHAZAR EXPL & PROD CO“

                        155.

                        „KHAZAR SHIPPING LINES“

                        156.

                        „KHEIBAR COMPANY“

                        157.

                        „KING PROSPER INVESTMENTS LTD.“

                        158.

                        „KINGDOM NEW LTD“

                        159.

                        „KINGSWOOD SHIPPING COMPANY LIMITED“

                        160.

                        „KISH SHIPPING LINE MANNING COMPANY“

                        161.

                        „LAMBDA NARI NAVIGATION LIMITED“

                        162.

                        „LANCING SHIPPING COMPANY LIMITED“

                        163.

                        „LOGISTIC SMART LTD“

                        164.

                        „LOWESWATER LTD“

                        165.

                        „MACHINE SAZI ARAK“

                        166.

                        „MAGNA CARTA LIMITED“

                        167.

                        „MALSHIP SHIPPING AGENCY“

                        168.

                        „MARBLE SHIPPING LIMITED“

                        169.

                        „MAROUN OIL & GAS COMPANY“

                        170.

                        „MASJED-SOLEYMAN OIL & GAS COMPANY“

                        171.

                        „MASTER SUPREME INTERNATIONAL LTD“

                        172.

                        „MAZANDARAN CEMENT COMPANY“

                        173.

                        „MEHR CAYMAN LTD“

                        174.

                        „MELLAT BANK SB CJSC“

                        175.

                        „MELLI AGROCHEMICAL COMPANY PJS“

                        176.

                        „MELLI BANK PLC“

                        177.

                        „MELLI INVESTMENT HOLDING INTERNATIONAL“

                        178.

                        „MELODIOUS MARITIME INCORPORATION“

                        179.

                        „METRO SUPREME INTERNATIONAL LTD.“

                        180.

                        „MIDHURST SHIPPING COMPANY LIMITED“ (MALTA)

                        181.

                        „MILL DENE LTD“

                        182.

                        „MINISTRY OF ENERGY“

                        183.

                        „MINISTRY OF PETROLEUM“

                        184.

                        „MODALITY LTD“

                        185.

                        „MODERN ELEGANT DEVELOPMENT LTD“

                        186.

                        „MOUNT EVEREST MARITIME INCORPORATION“

                        187.

                        „NAFTIRAN INTERTRADE COMPANY“

                        188.

                        „NAFTIRAN INTERTRADE COMPANY SRL“

                        189.

                        NAMJOO, Majid

                        190.

                        „NARI SHIPPING AND CHARTERING GMBH & CO. KG“

                        191.

                        „NARMADA SHIPPING“

                        192.

                        „NATIONAL IRANIAN DRILLING COMPANY“

                        193.

                        „NATIONAL IRANIAN GAS COMPANY“

                        194.

                        „NATIONAL IRANIAN OIL COMPANY“

                        195.

                        „NATIONAL IRANIAN OIL COMPANY NEDERLAND“ (dar žinoma kaip „NIOC NETHERLANDS REPRESENTATION OFFICE)“

                        196.

                        „NATIONAL IRANIAN OIL COMPANY PTE LTD“

                        197.

                        „NATIONAL IRANIAN OIL COMPANY, INTERNATIONAL AFFAIRS LIMITED“

                        198.

                        „NATIONAL IRANIAN OIL ENGINEERING AND CONSTRUCTION COMPANY“ (NIOEC)

                        199.

                        „NATIONAL IRANIAN OIL PRODUCTS DISTRIBUTION COMPANY“ (NIOPDC)

                        200.

                        „NATIONAL IRANIAN OIL REFINING AND DISTRIBUTION COMPANY“

                        201.

                        „NATIONAL IRANIAN TANKER COMPANY“

                        202.

                        „NEUMAN LTD“

                        203.

                        „NEW DESIRE LTD“

                        204.

                        „NEW SYNERGY“

                        205.

                        „NEWHAVEN SHIPPING COMPANY LIMITED“

                        206.

                        „NINTH OCEAN ADMINISTRATION GMBH“

                        207.

                        „NINTH OCEAN GMBH & CO. KG“

                        208.

                        „NOOR AFZA GOSTAR“

                        209.

                        „NORTH DRILLING COMPANY“

                        210.

                        „NUCLEAR FUEL PRODUCTION AND PROCUREMENT COMPANY“

                        211.

                        „OCEAN CAPITAL ADMINISTRATION GMBH“

                        212.

                        „OCEAN EXPRESS AGENCIES PRIVATE LIMITED“

                        213.

                        „ONERBANK ZAO“

                        214.

                        „OXTED SHIPPING COMPANY LIMITED“

                        215.

                        „PACIFIC SHIPPING“

                        216.

                        „PARS SPECIAL ECONOMIC ENERGY ZONE“

                        217.

                        „PARTNER CENTURY LTD“

                        218.

                        „PEARL ENERGY COMPANY LTD“

                        219.

                        „PEARL ENERGY SERVICES, SA“

                        220.

                        „PERSIA INTERNATIONAL BANK PLC“

                        221.

                        „PETRO SUISSE“

                        222.

                        „PETROIRAN DEVELOPMENT COMPANY LTD“

                        223.

                        „PETROLEUM ENGINEERING & DEVELOPMENT COMPANY“

                        224.

                        „PETROPARS INTERNATIONAL FZE“

                        225.

                        „PETROPARS IRAN COMPANY“

                        226.

                        „PETROPARS LTD“

                        227.

                        „PETROPARS OILFIELD SERVICES COMPANY“

                        228.

                        „PETROPARS UK LIMITED“

                        229.

                        „PETWORTH SHIPPING COMPANY LIMITED“

                        230.

                        „POST BANK OF IRAN“

                        231.

                        „POWER PLANTS' EQUIPMENT MANUFACTURING COMPANY (SAAKHTE TAJHIZATE NIROOGAHI)“

                        232.

                        „PROSPER METRO INVESTMENTS LTD“

                        233.

                        RASTKHAH, Engineer Naser

                        234.

                        „REIGATE SHIPPING COMPANY LIMITED“

                        235.

                        „RESEARCH INSTITUTE OF NUCLEAR SCIENCE & TECHNOLOGY“

                        236.

                        REZVANIANZADEH, Mohammad Reza

                        237.

                        „RISHI MARITIME INCORPORATION“

                        238.

                        „SACKVILLE HOLDINGS LTD“

                        239.

                        „SAFIRAN PAYAM DARYA SHIPPING COMPANY“

                        240.

                        SALEHI, Ali Akbar

                        241.

                        „SANFORD GROUP“

                        242.

                        „SANTEXLINES“

                        243.

                        „SECOND OCEAN ADMINISTRATION GMBH“

                        244.

                        „SECOND OCEAN GMBH & CO. KG“

                        245.

                        „SEIBOW LOGISTICS LIMITED“

                        246.

                        „SEVENTH OCEAN ADMINISTRATION GMBH“

                        247.

                        „SEVENTH OCEAN GMBH & CO. KG“

                        248.

                        „SHALLON LTD“

                        249.

                        „SHEMAL CEMENT COMPANY“

                        250.

                        „SHINE STAR LIMITED“

                        251.

                        „SHIPPING COMPUTER SERVICES COMPANY“

                        252.

                        „SILVER UNIVERSE INTERNATIONAL LTD“

                        253.

                        „SINA BANK“

                        254.

                        „SINO ACCESS HOLDINGS“

                        255.

                        „SINOSE MARITIME“

                        256.

                        „SISCO SHIPPING COMPANY LTD“

                        257.

                        „SIXTEENTH OCEAN ADMINISTRATION GMBH“

                        258.

                        „SIXTEENTH OCEAN GMBH & CO. KG“

                        259.

                        „SIXTH OCEAN ADMINISTRATION GMBH“

                        260.

                        „SIXTH OCEAN GMBH & CO. KG“

                        261.

                        „SMART DAY HOLDINGS LTD“

                        262.

                        SOLTANI, Behzad

                        263.

                        „SORINET COMMERCIAL TRUST (SCT)“

                        264.

                        „SOROUSH SARAMIN ASATIR“

                        265.

                        „SOUTH WAY SHIPPING AGENCY CO. LTD“

                        266.

                        „SOUTH ZAGROS OIL & GAS PRODUCTION COMPANY“

                        267.

                        „SPARKLE BRILLIANT DEVELOPMENT LIMITED“

                        268.

                        „SPRINGTHORPE LIMITED“

                        269.

                        „STATIRA MARITIME INCORPORATION“

                        270.

                        „SUREH (NUCLEAR REACTORS FUEL COMPANY)“

                        271.

                        „SYSTEM WISE LTD“

                        272.

                        „TAMALARIS CONSOLIDATED LTD“

                        273.

                        „TENTH OCEAN ADMINISTRATION GMBH“

                        274.

                        „TENTH OCEAN GMBH & CO. KG“

                        275.

                        „TEU FEEDER LIMITED“

                        276.

                        „THETA NARI NAVIGATION“

                        277.

                        „THIRD OCEAN ADMINISTRATION GMBH“

                        278.

                        „THIRD OCEAN GMBH & CO. KG“

                        279.

                        „THIRTEENTH OCEAN ADMINISTRATION GMBH“

                        280.

                        „THIRTEENTH OCEAN GMBH & CO. KG“

                        281.

                        „TOP GLACIER COMPANY LIMITED“

                        282.

                        „TOP PRESTIGE TRADING LIMITED“

                        283.

                        „TRADE CAPITAL BANK“

                        284.

                        „TRADE TREASURE“

                        285.

                        „TRUE HONOUR HOLDINGS LTD“

                        286.

                        „TULIP SHIPPING INC“

                        287.

                        „TWELFTH OCEAN ADMINISTRATION GMBH“

                        288.

                        „TWELFTH OCEAN GMBH & CO. KG“

                        289.

                        „UNIVERSAL TRANSPORTATION LIMITATION UTL“

                        290.

                        „VALFAJR 8TH SHIPPING LINE“

                        291.

                        „WEST OIL & GAS PRODUCTION COMPANY“

                        292.

                        „WESTERN SURGE SHIPPING COMPANY LIMITED“

                        293.

                        „WISE LING SHIPPING COMPANY LIMITED“

                        294.

                        ZANJANI, Babak

                        295.

                        „ZETA NERI NAVIGATION“.“


title: 2016 m. kovo 4 d. Europos Centrinio Banko sprendimas (ES) 2016/456 dėl Europos kovos su sukčiavimu tarnybos atliekamų Europos Centrinio Banko tyrimų, susijusių su Sąjungos finansiniams interesams kenkiančio sukčiavimo, korupcijos ir bet kokios kitos neteisėtos veiklos prevencija, nuostatų ir sąlygų (ECB/2016/3)

text:
30.3.2016

               LT

               Europos Sąjungos oficialusis leidinys

               L 79/34

         EUROPOS CENTRINIO BANKO SPRENDIMAS (ES) 2016/456
   2016 m. kovo 4 d.
   dėl Europos kovos su sukčiavimu tarnybos atliekamų Europos Centrinio Banko tyrimų, susijusių su Sąjungos finansiniams interesams kenkiančio sukčiavimo, korupcijos ir bet kokios kitos neteisėtos veiklos prevencija, nuostatų ir sąlygų (ECB/2016/3)
   (nauja redakcija)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 3 dalį,
   atsižvelgdama į 2013 m. rugsėjo 11 d. Europos Parlamento ir Tarybos reglamentą (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (1), ypač į jo 4 straipsnio 1 ir 7 dalis,
   kadangi:

               (1)

               Reglamente (ES, Euratomas) Nr. 883/2013 nustatyta, kad Europos kovos su sukčiavimu tarnyba (toliau – Tarnyba) turi teisę inicijuoti ir atlikti administracinius sukčiavimo tyrimus (toliau – vidaus tyrimai) Sutartimis arba jomis remiantis įsteigtose institucijose, įstaigose, organuose ir agentūrose siekiant kovoti su Sąjungos finansiniams interesams kenkiančiu sukčiavimu, korupcija ir kitomis neteisėtomis veikomis. Tuo tikslu ji tiria sunkius su profesinių pareigų atlikimu susijusius atvejus, kurie gali būti laikomi Sąjungos pareigūnų ir kitų tarnautojų tarnybiniu aplaidumu, galinčiu užtraukti drausminę arba tam tikrais konkrečiais atvejais baudžiamąją atsakomybę, arba kitus pareigų nevykdymui prilygstančius atvejus, už kuriuos atsakomybė tenka institucijų ir įstaigų nariams, organų ir agentūrų vadovams arba institucijų, įstaigų, organų arba agentūrų personalo nariams, kuriems netaikomi Sąjungos pareigūnų tarnybos nuostatai ir kitos Sąjungos tarnautojų įdarbinimo sąlygos (toliau – Tarnybos nuostatai);

               (2)

               Europos Centrinio Banko (ECB) atveju tokias profesines pareigas ir įsipareigojimus, ypač įsipareigojimus, susijusius su profesiniu elgesiu ir profesine paslaptimi, nustato: a) Europos Centrinio Banko personalo įdarbinimo sąlygos; b) Europos Centrinio Banko personalo taisyklės; c) Įdarbinimo sąlygų IIb priedas dėl trumpalaikio įdarbinimo sąlygų; d) Europos Centrinio Banko trumpam laikui įdarbinto personalo taisyklės; o papildomi nurodymai pateikiami: e) Valdančiosios tarybos narių elgesio kodekse (2); f) Europos Centrinio Banko vykdomosios valdybos narių papildomame etikos kodekse (3) ir g) Europos Centrinio Banko priežiūros valdybos narių elgesio kodekse (4) (toliau bendrai – ECB įdarbinimo sąlygos);

               (3)

               Reglamento (ES, Euratomas) Nr. 883/2013 4 straipsnio 1 dalyje įtvirtinta, kad siekiant apsaugoti Sąjungos finansinius interesus ir kovojant su Sąjungos finansiniams interesams kenkiančiu sukčiavimu ir kita neteisėta veikla Tarnyba „atlieka administracinius tyrimus institucijose, įstaigose, organuose ir agentūrose“ laikydamasi Reglamente (ES, Euratomas) Nr. 883/2013 ir kiekvienos institucijos, įstaigos, organo arba agentūros sprendimuose nustatytų sąlygų. Reglamento (ES, Euratomas) Nr. 883/2013 4 straipsnio 7 dalyje nurodyta, kad kiekviena institucija, įstaiga, organas arba agentūra priima sprendimą, kuriame „visų pirma nurodoma taisyklė dėl pareigūnų, kitų tarnautojų, institucijų ar įstaigų narių, organų ar agentūrų vadovų arba personalo narių pareigos bendradarbiauti su Tarnyba ir teikti jai informaciją, tuo pačiu užtikrinant vidaus tyrimo konfidencialumą“. Pagal Sąjungos teismų praktiką Tarnyba gali pradėti tyrimą tik remdamasi pakankamai svarbiais įtarimais (5);

               (4)

               pagal Reglamento (ES, Euratomas) Nr. 883/2013 12 konstatuojamąją dalį tyrimai turėtų būti atliekami laikantis Sutarčių, visų pirma Protokolo Nr. 7 dėl Europos Sąjungos privilegijų ir imunitetų, taip pat Tarnybos nuostatų ir visapusiškai gerbiant žmogaus teises ir pagrindines laisves, ypač laikantis sąžiningumo principo, gerbiant atitinkamų asmenų teisę reikšti savo nuomonę apie su jais susijusius faktus ir laikantis principo, kad tyrimų išvados gali būti grindžiamos tik įrodomąją vertę turinčiais faktiniais duomenimis, taip pat laikantis valstybėms narėms bendrų Europos Sąjungos Teisingumo Teismo pripažintų bendrųjų principų, kaip antai, pavyzdžiui, teisinės konsultacijos konfidencialumo (advokato teisė neatskleisti profesinės paslapties). Tuo tikslu institucijos, įstaigos, organai ir agentūros turėtų nustatyti sąlygas, kuriomis turi būti atliekami vidaus tyrimai;

               (5)

               Sprendimas ECB/2004/11 (6) buvo priimtas siekiant nustatyti sąlygas, kuriomis vadovaujantis ECB atliekami vidaus tyrimai remiantis Europos Parlamento ir Tarybos reglamentu (EB) Nr. 1073/1999 (7). Siekiant atsižvelgti į tai, kad Reglamentas (EB) Nr. 1073/1999 buvo panaikintas ir pakeistas Reglamentu (ES, Euratomas) Nr. 883/2013 ir į tai, kad buvo įsteigta naujų ECB įstaigų nuo Sprendimo ECB/2004/11 priėmimo, reikia peržiūrėti galiojančią teisinę sistemą;

               (6)

               Tarybos reglamentu (ES) Nr. 1024/2013 (8) buvo įsteigta Priežiūros valdyba, kaip ECB vidaus įstaiga, skirta planuoti ir įgyvendinti specialius uždavinius, susijusius su ECB pavesta rizikos ribojimu pagrįsta kredito įstaigų priežiūra. Remdamasis Reglamento (ES) Nr. 1024/2013 24 straipsnio 1 dalimi ir 25 straipsnio 5 dalimi ECB įsteigė Administracinės peržiūros valdybą (9) ir Tarpininkavimo komisiją (10). Be to, remdamasis Europos Centrinio Banko reglamento (ES) Nr. 468/2014 (ECB/2014/17) (11) 3 straipsnio 1 dalimi ir 143 straipsnio 1 dalimi, ECB įsteigė jungtines priežiūros grupes, skirtas prižiūrėti kiekvieną svarbų prižiūrimą subjektą ar grupę ir patikrinimo vietoje grupes. Tada, remdamasis Europos Centrinio Banko darbo tvarkos (12) 9a ir 9b straipsniais, ECB įsteigė Etikos komitetą (13) ir Audito komitetą;

               (7)

               šis sprendimas turėtų būti taikomas jungtinių priežiūros grupių ir patikrinimo vietoje grupių nariams, kuriems netaikomos ECB įdarbinimo sąlygos. Nacionalinių kompetentingų institucijų personalo nariai, kurie yra jungtinių priežiūros grupių ir patikrinimų vietoje grupių nariai, priskirtini ECB kontrolės sričiai klausimais, susijusiais su jų darbu dėl Reglamentu (ES) Nr. 1024/2013 ECB pavestų uždavinių. Reglamento (ES) Nr. 1024/2013 6 straipsnio 1 dalyje numatyta, kad ECB yra atsakingas už tai, kad bendras priežiūros mechanizmas (BPM) veiktų veiksmingai ir nuosekliai. Reglamento (ES) Nr. 468/2014 (ECB/2014/17) 6 straipsnio 1 dalyje ir 146 straipsnio 1 dalyje numatyta, kad jungtinės priežiūros grupės ir patikrinimų vietoje grupės nariai laikosi atitinkamos grupės koordinatoriaus nurodymų. Šios nuostatos grindžiamos Reglamento (ES) Nr. 1024/2013 6 straipsnio 7 dalimi, kuria ECB įgaliojamas patvirtinti struktūrą, pagal kurią parengiama praktinė bendradarbiavimo BPM įgyvendinimo tvarka;

               (8)

               priimdamas šį sprendimą ECB privalo pateisinti bet kokius vidaus tyrimų, kurie įtakoja Sutarties 127 ir 128 straipsniais ir Reglamentu (ES) Nr. 1024/2013 ECB pavestus specialius uždavinius ir pareigas, apribojimus. Tokie apribojimai turėtų užtikrinti tam tikrai ECB informacijai būtiną konfidencialumą ir įgyvendinti teisės aktų leidėjo ketinimą sustiprinti kovą su sukčiavimu. Išskyrus šių specialių uždavinių ir pareigų atžvilgiu, ECB turėtų būti laikomas, taip pat šio sprendimo tikslais, į kitas Sąjungos institucijas ir įstaigas panašiu viešuoju subjektu;

               (9)

               ypatingais atvejais kai kurios ECB jo uždavinių vykdymo tikslu turimos konfidencialios informacijos plitimas už ECB ribų galėtų reikšmingai pakenkti ECB veiklai. Tokiais atvejais Vykdomoji valdyba turėtų priimti sprendimą dėl leidimo Tarnybai susipažinti su informacija arba informacijos Tarnybai perdavimo. Leidžiama susipažinti su informacija, kuri yra senesnė negu vienerių metų, srityse, tokiose kaip pinigų politikos sprendimai, arba su užsienio atsargų valdymu susijusios operacijos ir intervencija į užsienio valiutos rinkas. Apribojimams taikomi konkretūs laikotarpiai kitose srityse, kaip antai susijusiose su informacija dėl Reglamentu (ES) Nr. 1024/2013 ECB pavestų uždavinių, ECB gautų duomenų iš nacionalinių kompetentingų institucijų dėl finansų sistemos arba atskirų kredito įstaigų stabilumo ir informacija apie dabartinių ir būsimų eurų banknotų apsaugos požymius ir technines specifikacijas. Nors šiuo sprendimu informacijos apimtis, kuri už ECB ribų galėtų reikšmingai pakenkti ECB veikimui, turėtų būti ribojama tam tikromis konkrečiomis veiklos sritimis, būtina numatyti galimybę pritaikyti šį sprendimą bet kokiems nenumatytiems pokyčiams, užtikrinant, kad ECB toliau vykdytų Sutartimi jam pavestus uždavinius;

               (10)

               šiuo sprendimu turėtų būti atsižvelgiama į tai, kad ECB valdančiosios tarybos ir Bendrosios tarybos nariai, kurie nėra taip pat ECB vykdomosios valdybos nariai, be savo Europos centrinių bankų sistemos funkcijų, taip pat atlieka nacionalines funkcijas, ir į tai, kad ECB priežiūros valdyba, Tarpininkavimo komisija, jungtinės priežiūros grupės ir patikrinimo vietoje grupės, kurios atstovauja dalyvaujančių valstybių narių nacionalines kompetentingas institucijas, be jų užduočių pagal Reglamentą (ES) Nr. 1024/2013, taip pat vykdo nacionalines funkcijas. Tokių nacionalinių funkcijų atlikimą reglamentuoja nacionalinė teisė, ir tai nepriklauso Tarnybos vidaus tyrimų sričiai. Todėl šis sprendimas turėtų būti taikomas tik tokių asmenų profesinei veiklai, kurios jie imasi kaip ECB valdančiosios tarybos, Bendrosios tarybos, Priežiūros valdybos, Tarpininkavimo komisijos, jungtinių priežiūros grupių ir patikrinimų vietoje grupių nariai;

               (11)

               šiuo sprendimu taip pat turėtų būti atsižvelgiama į tai, kad ECB administracinės peržiūros valdybos, Audito komiteto ir Etikos komiteto įgaliojimus turintys išorės nariai dar gali eiti kitas pareigas. Tokių pareigų atlikimas nepriklauso Tarnybos vidaus tyrimų sričiai. Todėl šis sprendimas turėtų būti taikomas tik tokių asmenų profesinei veiklai, kurią jie vykdo kaip ECB administracinės peržiūros valdybos, Audito komiteto ir Etikos komiteto nariai;

               (12)

               Europos centrinių bankų sistemos ir Europos Centrinio Banko statuto (toliau – ECBS statutas) 37 straipsnio 1 dalyje nustatyta, kad ECB valdymo organų nariai ir personalas, netgi nustoję eiti savo pareigas, privalo neatskleisti informacijos, kuriai taikomi profesinės paslapties reikalavimai. Reglamento (ES) Nr. 1024/2013 27 straipsnio 1 dalyje nurodyta, kad priežiūros prievoles vykdantys Priežiūros valdybos nariai, ECB darbuotojai ir dalyvaujančių valstybių narių deleguoti darbuotojai, net jas įvykdę laikosi minėtų profesinės paslapties reikalavimų. Sprendimo ECB/2014/16 22 straipsnio 1 dalis ir Sprendimo (ES) 2015/433 (ECB/2014/59) 2 straipsnio 4 dalis tokią pačią taisyklę nustato atitinkamai ECB administracinės peržiūros valdybos ir jos pakaitiniams nariams bei ECB etikos komiteto nariams. Audito komiteto įgaliojimų (14) 6 punktas numato, kad Audito komiteto nariai neatskleis jokios jiems žinomos konfidencialaus pobūdžio informacijos atlikdami savo pareigas, susijusias su asmenimis arba įstaigomis, kurie nėra ECB/Eurosistemos dalis. Vadovaujantis Reglamento (ES, Euratomas) Nr. 883/2013 reglamento 10 straipsniu, Tarnybai ir jos darbuotojams taikomi tokie patys konfidencialumo ir profesinės paslapties reikalavimai, kaip ir pagal ECBS statutą ir ECB įdarbinimo sąlygas ECB personalui taikomi reikalavimai;

               (13)

               pagal Reglamento (ES, Euratomas) Nr. 883/2013 7 straipsnio 3 dalį nacionalinės kompetentingos valdžios institucijos, laikydamosi nacionalinių taisyklių, teikia reikiamą pagalbą, kad Tarnybos darbuotojai savo užduotis galėtų atlikti veiksmingai. Vokietijos Federacinės Respublikos Vyriausybė ir ECB yra 1998 m. rugsėjo 18 d. Susitarimo dėl būstinės (15), kuris ECB atžvilgiu įgyvendina Protokolą Nr. 7 dėl Europos Sąjungos privilegijų ir imunitetų ir apima nuostatas dėl ECB patalpų, archyvų, komunikacijos neliečiamybės ir dėl ECB Vykdomosios valdybos narių diplomatinių privilegijų ir imunitetų, signatarai;

               (14)

               atsižvelgiant į Reglamento (EB) Nr. 1073/1999 pakeitimą Reglamentu (ES, Euratomas) Nr. 883/2013 ir į daug būtinų padaryti dalinių pakeitimų, Sprendimas ECB/2004/11 turi būti panaikintas ir pakeistas šiuo sprendimu,

         PRIĖMĖ ŠĮ SPRENDIMĄ:
   1 straipsnis
   Taikymo sritis
   Šis sprendimas taikomas:

               —

               ECB valdančiosios tarybos ir Bendrosios tarybos nariams, su jų šių ECB sprendimus priimančių organų narių pareigomis susijusiais klausimais,

               —

               ECB vykdomosios valdybos nariams,

               —

               ECB priežiūros valdybos nariams su jų šio organo narių pareigomis susijusiais klausimais,

               —

               ECB administracinės peržiūros valdybos nariams su jų šio organo narių pareigomis susijusiais klausimais,

               —

               ECB tarpininkavimo komisijos nariams su jų šio organo narių pareigomis susijusiais klausimais,

               —

               ECB audito komiteto nariams su jų šio organo narių pareigomis susijusiais klausimais,

               —

               ECB etikos komiteto nariams su jų šio organų narių pareigomis susijusiais klausimais,

               —

               nacionalinių centrinių bankų valdymo organų nariams ar bet kuriems nacionalinių centrinių bankų arba nacionalinių kompetentingų institucijų personalo nariams, kurie dalyvauja ECB valdančiosios tarybos ir Bendrosios tarybos bei Priežiūros valdybos posėdžiuose kaip pakaitiniai asmenys ir (arba) kaip lydintys asmenys, su šiomis pareigomis susijusiais klausimais

         (toliau bendrai – sprendimus priimančių ir kitų organų dalyviai), ir

               —

               nuolatiniams arba laikiniems ECB personalo nariams, kuriems taikomos ECB įdarbinimo sąlygos,

               —

               asmenims, dirbantiems ECB ne pagal darbo sutartį, įskaitant nacionalinių kompetentingų institucijų personalo narius, kurie yra jungtinių priežiūros grupių ir patikrinimų vietoje grupių nariai, kiek tai susiję su jų darbu ECB

         (toliau bendrai – susiję asmenys).
   2 straipsnis
   Pareiga bendradarbiauti su Tarnyba
   Nepažeisdami Sutarčių, Protokolo Nr. 7 dėl Europos Sąjungos privilegijų ir imuniteto, ECBS statuto ir Tarnybos nuostatų atitinkamų nuostatų, visapusiškai atsižvelgdami į žmogaus teises, pagrindines laisves ir valstybėms narėms taikomus bendruosius principus ir laikydamiesi Reglamente (ES, Euratomas) Nr. 883/2013 nustatytų procedūrų ir taisyklių, įtvirtintų šiame sprendime, asmenys, dalyvaujantys sprendimus priimančiuose ir kituose organuose, bei susiję asmenys bendradarbiauja su Tarnyba ir teikia informaciją, užtikrindami vidaus tyrimo konfidencialumą.
   3 straipsnis
   Pareiga perduoti bet kokią informaciją apie neteisėtą veiklą
   1.   Susiję asmenys, sužinoję informaciją, kuri leidžia įtarti, kad yra galimų Sąjungos finansinius interesus paveikiančių sukčiavimo, korupcijos ar bet kokios kitos neteisėtos veiklos atvejų, nedelsdami perduoda tokią informaciją Vidaus audito direktoriui, jų veiklos srities vyresniajam vadovui arba už jų veiklos sritį pirmiausia atsakingam Vykdomosios valdybos nariui. Pastarieji asmenys nedelsdami informaciją perduoda Sekretoriato generaliniam direktoriui. Susiję asmenys jokiu būdu negali būti diskriminuojami ir su jais negali būti šališkai elgiamasi dėl to, kad jie pranešė šiame straipsnyje nurodytą informaciją.
   2.   Sprendimus priimančių ir kitų organų dalyviai, sužinoję apie 1 dalyje nurodytą informaciją, informuoja Sekretoriato generalinį direktorių arba pirmininką.
   3.   Kai Sekretoriato generalinis direktorius arba atitinkamais atvejais pirmininkas gauna informaciją pagal 1 arba 2 dalį, jie, atsižvelgdami į šio sprendimo 4 straipsnį, nedelsdami perduoda ją Tarnybai ir informuoja Vidaus audito direktoratą ir atitinkamais atvejais pirmininką.
   4.   Jei sprendimus priimančių ar kitų organų dalyvis arba susijęs asmuo turi konkrečios informacijos, kuri patvirtina įtarimą, kad tai yra 1 dalyje apibrėžtas sukčiavimo, korupcijos ar bet kokios kitos neteisėtos veiklos atvejis, ir tuo pačiu metu turi pagrįstų priežasčių manyti, kad ankstesnėse dalyse nustatyta tvarka sutrukdytų tuo konkrečiu atveju tinkamai pranešti tokią informaciją Tarnybai, jis gali tiesiogiai pranešti Tarnybai, neatsižvelgdamas į 4 straipsnį.
   4 straipsnis
   Bendradarbiavimas su Tarnyba jautrios informacijos atžvilgiu
   1.   Ypatingais atvejais, kai tam tikros informacijos plitimas už ECB galėtų reikšmingai pakenkti ECB veiklai, sprendimą dėl to, ar leisti Tarnybai susipažinti su tokia informacija arba ar perduoti jai tokią informaciją, priima Vykdomoji valdyba. Tai taikoma informacijai apie pinigų politikos sprendimus arba su užsienio atsargų valdymu susijusias operacijas ir intervenciją į užsienio valiutos rinkas, jei tokia informacija yra ne senesnė nei vienerių metų; informacijai apie pagal Reglamentą (ES) Nr. 1024/2013 ECB pavestus uždavinius, ECB iš nacionalinių kompetentingų institucijų gautiems duomenims apie finansų sistemos arba atskirų kredito įstaigų stabilumą ir informacijai apie eurų banknotų apsaugos požymius ir technines specifikacijas.
   2.   Bet koks toks Vykdomosios valdybos sprendimas atsižvelgia į visus susijusius aspektus, tokius kaip Tarnybos tyrimo tikslais reikalaujamos informacijos jautrumo laipsnis, jos svarba tyrimui ir Tarnybos arba sprendimus priimančių ir kitų organų dalyvio arba susijusio asmens pirmininkui pateikto įtarimo svarbumas, ir ECB būsimai veiklai keliamos rizikos laipsnis. Jei susipažinti neleidžiama, sprendime nurodomi tokio sprendimo motyvai. Vykdomoji valdyba gali nuspręsti neleisti Tarnybai susipažinti su ECB gaunamais finansų sistemos arba atskirų kredito įstaigų stabilumo duomenimis, jei ji arba atitinkama nacionalinė kompetentinga institucija mano, kad tokios informacijos atskleidimas sukeltų grėsmę finansinės sistemos arba atskiros kredito įstaigos stabilumui.
   3.   Labai ypatingais atvejais, susijusiais su lygiaverčio jautrumo kaip 1 dalyje nurodytų rūšių informacija, kuri yra susijusi su tam tikra ECB veiklos sritimi, Vykdomoji valdyba gali laikinai nuspręsti neleisti Tarnybai susipažinti su tokia informacija. Tokiems sprendimams taikoma 2 dalis, ir jie galioja ne ilgiau kaip šešis mėnesius. Po to Tarnybai leidžiama susipažinti su tokia informacija, nebent tuo tarpu Valdančioji taryba būtų iš dalies pakeitusi šį sprendimą, tokios informacijos rūšimi papildydama informacijos rūšis, kurioms taikoma 1 dalis.
   5 straipsnis
   ECB pagalba vidaus tyrimuose
   1.   Pradedant ECB vidaus tyrimą, už ECB apsaugą atsakingas vadovas suteikia Tarnybos atstovams galimybę patekti į ECB patalpas, šiems pateikus Tarnybos generalinio direktoriaus išduotą raštišką įgaliojimą, kuriame nurodyta:

               a)

               Tarnybos atstovų tapatybė ir pareigos;

               b)

               tyrimo dalykas ir tikslas;

               c)

               tyrimo teisiniai pagrindai ir iš šių pagrindų kylantys tyrimo įgaliojimai.

         Pirmininkas, pirmininko pavaduotojas ir Vidaus audito direktorius informuojami nedelsiant.
   2.   Vidaus audito direktoratas padeda Tarnybai praktiškai organizuoti tyrimus.
   3.   Sprendimus priimančių organų ir kitų organų dalyviai bei susiję asmenys pateikia visą reikalaujamą informaciją tyrimą atliekantiems Tarnybos atstovams, nebent reikalaujama informacija galėtų būti laikoma jautria pagal 4 straipsnį, o tokiu atveju Vykdomoji valdyba sprendžia, ar pateikti informaciją. Vidaus audito direktoratas surašo protokolą dėl visos pateiktos informacijos.
   6 straipsnis
   Suinteresuotų šalių informavimas
   1.   Jei numanoma, kad sprendimus priimančių organų arba kitų organų dalyvis ar susijęs asmuo yra galimai susijęs su sukčiavimu, korupcija arba bet kuria kita nelegalia veikla pagal 3 straipsnio 1 dalį, apie tai nedelsiant pranešama suinteresuotai šaliai, jeigu tai nepakenks tyrimui (16). Bet kuriuo atveju išvados, kuriose įvardijamas sprendimus priimančių organų arba kitų organų dalyvis ar susijęs asmuo, baigus tyrimą negali būti daromos tol, kol suinteresuotai šaliai nebus suteikta galimybė pareikšti savo nuomonės dėl visų su ja susijusių aplinkybių, įskaitant bet kokius įrodymus prieš ją. Suinteresuotos šalys turi teisę tylėti, susilaikyti nuo parodymų prieš save ir reikalauti asmeninės teisinės pagalbos.
   2.   Tais atvejais, kai tyrimo tikslais būtina išlaikyti visišką slaptumą, ir (arba) reikia vykdyti tyrimo procesą, patenkantį į nacionalinės teisminės institucijos kompetenciją, pareiga kviesti sprendimus priimančių organų arba kitų organų dalyvį ar susijusį asmenį, kad šis galėtų pareikšti savo nuomonę, gali būti atidėta ribotam laikotarpiui susitarus su pirmininku arba pirmininko pavaduotoju.
   7 straipsnis
   Informavimas apie tyrimo pabaigą nesiimant jokių tolesnių veiksmų
   Jei atlikus vidaus tyrimą sprendimus priimančių organų arba kitų organų dalyviui ar susijusiam asmeniui, kurie buvo įtariami neteisėta veikla, negali būti keliama jokia byla, Tarnybos generalinio direktoriaus sprendimu vidaus tyrimas baigiamas, nesiimant jokių tolesnių veiksmų. Tarnybos direktorius apie tai raštu praneša sprendimus priimančių organų arba kitų organų dalyviui ar susijusiam asmeniui.
   8 straipsnis
   Neliečiamumo panaikinimas
   Visi nacionalinės policijos arba teisminės institucijos prašymai dėl sprendimus priimančių organų arba kitų organų dalyvio ar susijusio asmens neliečiamumo, susijusio su teisminiu bylos nagrinėjimu, panaikinimo galimais Sąjungos finansiniams interesams kenkiančio sukčiavimo, korupcijos ar bet kokios kitos neteisėtos veiklos atvejais perduodami Tarnybos generaliniam direktoriui nuomonei pateikti. Valdančioji taryba nusprendžia dėl bet kurio sprendimus priimančių organų arba kitų organų dalyvių, o Vykdomoji valdyba dėl bet kurio susijusių asmenų imuniteto panaikinimo.
   9 straipsnis
   Įsigaliojimas ir panaikinimas
   1.   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

   2.   Sprendimas ECB/2004/11 panaikinamas dvidešimtą dieną po šio sprendimo paskelbimo Europos Sąjungos oficialiajame leidinyje.
   3.   Nuorodos į Sprendimą ECB/2004/11 laikomos nuorodomis į šį sprendimą.

      Priimta Frankfurte prie Maino 2016 m. kovo 4 d.

            ECB Pirmininkas

         Mario DRAGHI

      (1)  OL L 248, 2013 9 18, p. 1.

      (2)  Valdančiosios tarybos narių elgesio kodeksas (OL C 123, 2002 5 24, p. 9).

      (3)  Europos Centrinio Banko vykdomosios valdybos narių papildomas etikos kodeksas (pagal Europos Centrinio Banko darbo reglamento 11 straipsnio 3 dalį) (OL C 104, 2010 4 23, p. 8).

      (4)  Europos Centrinio Banko priežiūros valdybos narių elgesio kodeksas (OL C 93, 2015 3 20, p. 2).

      (5)  Europos Bendrijų Komisija prieš Europos Centrinį Banką (C-11/00, ECLI:EU:C:2003:395).

      (6)  2004 m. birželio 3 d. Sprendimas ECB/2004/11 dėl Europos kovos su sukčiavimu tarnybos atliekamų Europos centrinio banko tyrimų, susijusių su Europos Bendrijų finansiniams interesams kenkiančio sukčiavimo, korupcijos ir bet kokios kitos neteisėtos veiklos prevencija, nuostatų ir sąlygų, ir dėl Europos centrinio banko personalo įdarbinimo sąlygų dalinio pakeitimo (OL L 230, 2004 6 30, p. 56).

      (7)  1999 m. gegužės 25 d. Europos Parlamento ir Tarybos reglamentas (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų (OL L 136, 1999 5 31, p. 1).

      (8)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).

      (9)  2014 m. balandžio 14 d. Sprendimas ECB/2014/16 dėl Administracinės peržiūros valdybos įsteigimo ir jos veiklos taisyklių (OL L 175, 2014 6 14, p. 47).

      (10)  2014 m. birželio 2 d. Europos Centrinio Banko reglamentas (ES) Nr. 673/2014 dėl Tarpininkavimo komisijos sudarymo ir jos darbo reglamento nustatymo (ECB/2014/26) (OL L 179, 2014 6 19, p. 72).

      (11)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014 5 14, p. 1).

      (12)  2004 m. vasario 19 d. Sprendimas ECB/2004/2 dėl Europos Centrinio Banko darbo reglamento patvirtinimo (OL L 80, 2004 3 18, p. 33).

      (13)  2014 m. gruodžio 17 d. Europos Centrinio Banko sprendimas (ES) 2015/433 dėl Etikos komiteto įsteigimo ir jo darbo tvarkos taisyklių (ECB/2014/59) (OL L 70, 2015 3 14, p. 58).

      (14)  Paskelbta ECB svetainėje www.ecb.europa.eu.

      (15)  Federalinis oficialusis leidinys (Bundesgesetzblatt) Nr. 45, 1998, 1998 10 27 ir Nr. 12, 1999, 1999 5 6.

      (16)  2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1) 20 straipsnis taikomas bet kokiam informacijos, kuri turi būti suteikta duomenų subjektams duomenų tvarkymo atveju, apribojimui.


title: 2004/890/EB: 2004 m. gruodžio 20 d. Tarybos sprendimas, dėl Bendrijos pasitraukimo iš Konvencijos dėl žvejybos ir gyvųjų išteklių išsaugojimo Baltijos jūroje ir Beltuose

text:
23.12.2004

               LT

               Europos Sąjungos oficialusis leidinys

               L 375/27

      TARYBOS SPRENDIMAS

   2004 m. gruodžio 20 d.
   dėl Bendrijos pasitraukimo iš Konvencijos dėl žvejybos ir gyvųjų išteklių išsaugojimo Baltijos jūroje ir Beltuose
   (2004/890/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį kartu su 300 straipsnio 2 dalimi ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Bendrija yra Konvencijos dėl žvejybos ir gyvųjų išteklių išsaugojimo Baltijos jūroje ir Beltuose (2) (toliau – Gdansko konvencija) Susitariančioji Šalis.

               (2)

               Gdansko konvencijos XIX straipsnyje numatytas Susitariančiųjų Šalių pasitraukimas iš Konvencijos.

               (3)

               Estija, Latvija, Lietuva ir Lenkija įsipareigojo imtis būtinų veiksmų, kad pasitrauktų iš Gdansko konvencijos 2004 m. gegužės 1 d. arba kuo greičiau po šios dienos pagal 2003 m. Stojimo akto 6 straipsnio 12 dalį.

               (4)

               Pasitraukus šioms naujoms valstybėms narėms, Bendrija ir Rusijos Federacija bus vienintelės likusios Gdansko konvencijos Susitariančiosios Šalys ir apie 95 % Konvencijoje nurodyto ploto sudarys Bendrijos vandenys.

               (5)

               Būtų neproporcinga ir neefektyvu išsaugoti tarptautinę žvejybos organizaciją, kuri valdytų žvejybą tik dviejų Šalių jurisdikcijai priklausančiuose vandenyse. Todėl Bendrija turėtų pasitraukti iš Gdansko konvencijos,

         NUSPRENDĖ:
   1 straipsnis
   Europos bendrija pasitraukia iš Konvencijos dėl žvejybos ir gyvųjų išteklių išsaugojimo Baltijos jūroje ir Beltuose.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pranešti Konvencijos dėl žvejybos ir gyvųjų išteklių išsaugojimo Baltijos jūroje ir Beltuose Šaliai depozitarei apie Bendrijos pasitraukimą iš Konvencijos.

      Priimta Briuselyje, 2004 m. gruodžio 20 d.

            Tarybos vardu

            Pirmininkas

         P. VAN GEEL

      (1)  Nuomonė pateikta 2004 m. gruodžio 14 d. (dar nepaskelbta Oficialiajame leidinyje).

      (2)  OL L 237, 1983 8 26, p. 4.


title: 2010/278/: 2010 m. gegužės 10 d. Tarybos sprendimas dėl Vokietijai atstovaujančio Europos ekonomikos ir socialinių reikalų komiteto nario skyrimo

text:
19.5.2010

               LT

               Europos Sąjungos oficialusis leidinys

               L 123/3

         TARYBOS SPRENDIMAS
   2010 m. gegužės 10 d.
   dėl Vokietijai atstovaujančio Europos ekonomikos ir socialinių reikalų komiteto nario skyrimo
   (2010/278/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Sprendimą 2006/524/EB, Euratomas (1),
   atsižvelgdama į Vokietijos Vyriausybės pasiūlymą,
   atsižvelgdama į Komisijos nuomonę,
   kadangi pasibaigus Wilfried WOLLER kadencijai, tapo laisva Europos ekonomikos ir socialinių reikalų komiteto nario vieta,
   NUSPRENDĖ:
   1 straipsnis
   Egbert BIERMANN, Hauptvorstand IG BCE (Main Executive Board of the Industrial Union of Mining, Chemical and Energy Workers), skiriamas Europos ekonomikos ir socialinių reikalų komiteto nariu likusiam kadencijos laikui – iki 2010 m. rugsėjo 20 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. gegužės 10 d.

            Tarybos vardu

            Pirmininkas

         M. Á. MORATINOS

      (1)  OL L 207, 2006 7 28, p. 30.